विधानसभा चुनाव के मुहाने पर खड़े राजस्थान में मुख्यमंत्री वसुंधरा राजे और भाजपा के केंद्रीय नेतृत्व के बीच जारी रस्साकशी कौतुहल का विषय बन गई है. पार्टी के भीतर चल रहा यह सियासी संघर्ष अपने विश्वासपात्र को प्रदेशाध्यक्ष बनाने तक सीमित दिखाई दे रहा था, लेकिन केंद्र सरकार का प्रदेश के मुख्य सचिव एनसी गोयल को सेवा विस्तार देने से इंकार करना इसका दायरा बड़ा होने की ओर से साफ संकेत है.